open-index/open-wikipedia-markdown huggingface dataset:
బెన్నీ బెహనాన్

**బెన్నీ బెహనన్** (జననం 22 ఆగస్టు 1952)  భారతదేశానికి చెందిన రాజకీయ నాయకుడు. ఆయన చలకుడి లోక్‌సభ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికయ్యాడు. 

## రాజకీయ జీవితం
బెన్నీ బెహనాన్ భారత జాతీయ కాంగ్రెస్ పార్టీ ద్వారా రాజకీయాలలోకి వచ్చి 1979 నుండి 1982 వరకు కేరళ ప్రదేశ్ యూత్ కాంగ్రెస్ కమిటీ అధ్యక్షుడిగా, ప్రధాన కార్యదర్శిగా పని చేసి 17 సంవత్సరాలు కేరళ ప్రదేశ్ కాంగ్రెస్ కమిటీ (KPCC) ప్రధాన కార్యదర్శిగా పని చేశాడు. ఆయన 1982లో జరిగిన శాసనసభ ఎన్నికలలో పిరవం నియోజకవర్గం నుండి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత  2004లో ఇడుక్కి లోక్‌సభ నియోజకవర్గం నుండి పోటీ చేసి ఓడిపోయి, 2011లో త్రిక్కాకర శాసనసభ నియోజకవర్గం నుండి పోటీ చేసి గెలిచి రెండోసారి ఎమ్మెల్యేగా ఎన్నికయ్యాడు. బెన్నీ బెహనాన్ 2018లో కాంగ్రెస్ నేతృత్వంలోని యునైటెడ్ డెమోక్రటిక్ ఫ్రంట్ (యూడీఎఫ్) కన్వీనర్‌గా నియమితుడై 27 సెప్టెంబర్ 2020 వరకు పని చేశాడు. 

బెన్నీ బెహనన్ 2019లో జరిగిన లోక్‌సభ ఎన్నికలలో చలకుడి లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి  సీపీఎం అభ్యర్థి ఇన్నోసెంట్‌పై 1,32,274 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.  ఆయన 2024లో  కాంగ్రెస్ అభ్యర్థిగా పోటీ చేసి తన సమీప ప్రత్యర్థి సీపీఎం అభ్యర్థి 	సి.రవీంద్రనాథ్ పై 63754 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు.
## మూలాలు
  
వర్గం:1952 జననాలు
వర్గం:17వ లోక్‌సభ సభ్యులు
వర్గం:18వ లోక్‌సభ సభ్యులు
వర్గం:కేరళ నుండి ఎన్నికైన లోక్‌సభ సభ్యులు
వర్గం:కేరళ రాజకీయ నాయకులు
వర్గం:కేరళ వ్యక్తులు
వర్గం:భారత జాతీయ కాంగ్రెస్ నాయకులు
స్వర్ణ ప్రాజెక్టు

**స్వర్ణ  ప్రాజెక్టు**
తెలంగాణ రాష్ట్రం  నిర్మల్  జిల్లా సారంగాపూర్ మండలంలోని  స్వర్ణ  గ్రామ  సమీపంలోని  గోదావరి నదికి ఉపనది అయిన  స్వర్ణ నది  పై నిర్మించబడిన మధ్యస్థ నీటిపారుదల ప్రాజెక్టు. 1957లో అప్పటి ఆంధ్రప్రదేశ్ ముఖ్యమంత్రి
నీలం సంజీవరెడ్డి
ఈ ప్రాజెక్టు  నిర్మిణమునకు శంకుస్థాపన చేశారు.

## చరిత్ర
స్వర్ణ ప్రాజెక్టు  అతి పురాతనమైన ప్రాజెక్టు అప్పటి నిర్మల్ తాలుకా లోని గ్రామలలో కొన్నింటికి నీటి సరఫరా సౌకర్యం కోరకు నిజాం ప్రభుత్వం 19 వ శతాబ్దంలో  నిర్మించింది.ఉమ్మడి ఆంధ్రప్రదేశ్ ప్రభుత్వం నిర్మల్ జిల్లా రైతుల పోలములకు నీరందించ డానికి  1957లో అప్పటి ఆంధ్రప్రదేశ్ ముఖ్యమంత్రి నీలం సంజీవరెడ్డి నిర్మల్  తాలుకా లోని స్వర్ణ నది పై ప్రాజెక్టు పునర్నిణమునకు  శంకుస్థాపన చేశారు.నిర్మాణమునానికి  
₹=4,00,000,00 అక్షరాల నాల్గు కోట్ల వ్యయమను అంచనా వేసి 30 వేల ఎకరాల భూమిని నీరు అందించే ఉద్దేశ్యంతో నిర్మింపబడింది.నిర్మల్ జిల్లా సారంగాపూర్ మండలంలోని జెవిలి ,స్వర్ణ గ్రామముల మధ్య ఈ ప్రాజెక్టు నిర్మాణము జరిగింది.112 చదరపు మైళ్ళ వైశాల్యం 1484.53 నీరు నిలువ ఉండే సామర్థ్యమున్న ఈ ప్రాజెక్టు ఎత్తు 66 అడుగులు 3.2 కి.మీ నిడివి గల ఆనకట్టకు 6 గేట్లు అమర్చబడి నది.గేట్ల అడుగు మట్టం 1262 రిజర్వాయరు నిటీ మట్టం 1283 అడుగులు న్నాయి.స్వర్ణ ప్రాజెక్టు కుడి కాలువ వలన కన్కంటి ,మలక్ జాం,చించోలి,గ్రామాలకు ఎడమ కాలువ వలన జాం,సారంగాపూర్,
ధని,అడెల్లి, నిర్మల్ గ్రామాలు లాభాలు పొందుతున్నారు.

## ప్రాజెక్టు వివరాలు
ఈ స్వర్ణ ప్రాజెక్టు సారంగాపూర్  మండలంలోని స్వర్ణ, జెవ్లి గ్రామాల మధ్య ఉంది. ఇది మండల కేంద్రమైన సారంగాపూర్ నుండి 12 కి.మీ. దూరం లోను, జిల్లా కేంద్రం నిర్మల్ కు 35 కి.మీ. దూరంలోనూ ఉంది. ఈ ప్రాజెక్టు గోదావరి నది కి ఉపనది యైన స్వర్ణ వాగు (నది) పై మట్టి,రాతి కట్టడంతో నిర్మించారు. స్వర్ణ డ్యామ్ పూర్తి స్థాయి నీటిమట్టం 1183 అడుగులు అనగా 1.484 టి.ఎం.సికి చేరింది.జలాశయంలో 3000 క్యూసెక్కుల వరద నీరు చేరుతుంది. ఈ. ప్రాజెక్టు అందుబాటులో ఉన్న నీటిలో 1.265 టి.ఎం.సి నీటిని  వినియోగిస్తు రిజర్వాయర్ నిల్వ సామర్థ్యం 1.485 టి.ఎం.సి లు ,నిర్మల్ జిల్లాలో 8945 ఎకరాలు ఆయకట్టుకు సాగునీరు అందించడానికి ఉపయోగపడుతుంది.
స్వర్ణ ప్రాజెక్టు కు రెండు కా లోలువలు ఉన్నాయి.ఒకటి కుడికాలువ మరోకటి ఎడమకాలువ ఈ రెండు కాలువల ద్వారా రైతులు సాగుభూములన్నింటికీ సాగు నీరందుతుంది.రైతులకు వరి నాట్లకు కావలసిన నీరును సకాలంలో విడుదల చేయడంతో పంటలు సమృద్ధిగా పండుతున్నాయి .

## మూలాలు

వర్గం: తెలంగాణ జలాశయాలు
వర్గం: తెలంగాణ ప్రాజెక్టులు
వర్గం: నిర్మల్ జిల్లా ప్రాజెక్టులు
హైబీ ఈడెన్

**హైబీ ఈడెన్** (జననం జననం 19 ఏప్రిల్ 1983)  భారతదేశానికి చెందిన రాజకీయ నాయకుడు. ఆయన రెండుసార్లు ఎమ్మెల్యేగా గెలిచి, ఆ తరువాత ఎర్నాకులం లోక్‌సభ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికయ్యాడు.
## రాజకీయ జీవితం
హైబీ ఈడెన్ తన తండ్రి జార్జ్ ఈడెన్ అడుగుజాడల్లో భారత జాతీయ కాంగ్రెస్ పార్టీ ద్వారా రాజకీయాలలోకి వచ్చి తేవరలోని సేక్రేడ్ హార్ట్ కళాశాలలో కేఎస్‌యూ ప్రధాన కార్యదర్శిగా ఆ తర్వాత కేరళ స్టూడెంట్స్ యూనియన్ రాష్ట్ర కమిటీ , ఆ తరువాత నేషనల్ స్టూడెంట్స్ యూనియన్ ఆఫ్ ఇండియా అధ్యక్షుడిగా పని చేశాడు. ఆయన 2011 కేరళ శాసనసభ ఎన్నికలలో ఎర్నాకులం నియోజకవర్గం నుండి పోటీ చేసి 32,437 ఓట్ల మెజారిటీతో ఎమ్మెల్యేగా గెలిచి శాసనసభలో అతి పిన్న వయస్కుడైన సభ్యునిగా నిలిచి 2016 శాసనసభ ఎన్నికలలో 21949 ఓట్ల మెజారిటీతో రెండవసారి గెలిచి ఎమ్మెల్యేగా ఎన్నికయ్యాడు. 

హైబీ ఈడెన్  2019లో జరిగిన లోక్‌సభ ఎన్నికలలో ఎర్నాకులం లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి  సీపీఎం అభ్యర్థి పి రాజీవ్ పై 1,69,053 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. ఆయన 2024లో  కాంగ్రెస్ అభ్యర్థిగా పోటీ చేసి తన సమీప ప్రత్యర్థి సీపీఎం అభ్యర్థి కె.జె. షైన్ పై 2,50,385 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు.  

## మూలాలు
  
వర్గం:1983 జననాలు
వర్గం:17వ లోక్‌సభ సభ్యులు
వర్గం:18వ లోక్‌సభ సభ్యులు
వర్గం:కేరళ నుండి ఎన్నికైన లోక్‌సభ సభ్యులు
వర్గం:కేరళ రాజకీయ నాయకులు
వర్గం:కేరళ వ్యక్తులు
వర్గం:భారత జాతీయ కాంగ్రెస్ నాయకులు
డేవిడ్ విల్సన్

**డేవిడ్ స్టువర్ట్ విల్సన్** (1914, అక్టోబరు 13 &#x2013; 1989, ఏప్రిల్ 6) న్యూజిలాండ్ మాజీ క్రికెట్ ఆటగాడు. ఇతను 1935 నుండి 1949 వరకు వెల్లింగ్టన్ తరపున 25 ఫస్ట్-క్లాస్ మ్యాచ్‌లు ఆడాడు.

విల్సన్ రెండవ ప్రపంచ యుద్ధం సమయంలో న్యూజిలాండ్ సైన్యంలో పనిచేశాడు. ఇతను 1942 డిసెంబరులో లెఫ్టినెంట్ స్థాయికి పదోన్నతి పొందాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1989 మరణాలు
వర్గం:1914 జననాలు
సెబాస్టియన్ పాల్

**సెబాస్టియన్ పాల్** (జననం 1 మే 1947) భారతదేశానికి చెందిన రాజకీయ నాయకుడు. ఆయన ఒకసారి ఎమ్మెల్యేగా గెలిచి, ఆ తరువాత ఎర్నాకులం లోక్‌సభ నియోజకవర్గం నుండి మూడుసార్లు లోక్‌సభ సభ్యుడిగా ఎన్నికయ్యాడు.

సెబాస్టియన్ పాల్ 7 సంవత్సరాలలో (1997-2004) ఆరు ఎన్నికలలో లోక్‌సభ, శాసనసభకు పోటీ చేసి అందులో నాలుగింటిలో గెలిచి రెండింట్లో ఓడిపోయాడు. 

## రాజకీయ జీవితం
సెబాస్టియన్ పాల్ 1997లో ఎర్నాకులంలో జరిగిన లోక్‌సభ ఉపఎన్నికలో కాంగ్రెస్ అభ్యర్థి ఆంటోనీ ఐజాక్‌ను ఓడించి తొలిసారి లోక్‌సభ సభ్యుడిగా ఎన్నికయ్యాడు. ఆయన 1998లో కాంగ్రెస్ అభ్యర్థి జార్జ్ ఈడెన్‌ చేతిలో 75,000 ఓట్ల తేడాతో ఓడిపోయాడు. ఆయన 1998లో ఎర్నాకులం నియోజకవర్గంర్గం నుండి సిట్టింగ్ ఎమ్మెల్యేగా ఉన్న జార్జ్ ఈడెన్ రాజీనామా చేయడం వల్ల జరిగిన ఉపఎన్నికలలో కాంగ్రెస్ అభ్యర్థి లెనో జాకబ్‌ను ఓడించి తొలిసారి శాసనసభ్యుడిగా ఎన్నికయ్యాడు. 

సెబాస్టియన్ పాల్ 2001 అసెంబ్లీ ఎన్నికల్లో కెవి థామస్ చేతిలో 11,844 ఓట్ల తేడాతో  ఓడిపోయూయి ఆ తరువాత సెప్టెంబరు 2003లో జార్జ్ ఈడెన్ మరణం కారణంగా జరిగిన లోక్‌సభ ఉప ఎన్నికలో ఎం.ఓ జాన్‌పై 23,000 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఆ తరువాత 2004 సార్వత్రిక ఎన్నికల్లో కాంగ్రెస్ అభ్యర్థిని 70,099 ఓట్ల తేడాతో ఓడించి వరుసగా మూడోసారి లోక్‌సభ సభ్యుడిగా ఎన్నికయ్యాడు.

## మూలాలు
  
వర్గం:1947 జననాలు
వర్గం:11వ లోక్‌సభ సభ్యులు
వర్గం:13వ లోక్‌సభ సభ్యులు
వర్గం:కేరళ నుండి ఎన్నికైన లోక్‌సభ సభ్యులు
వర్గం:కేరళ రాజకీయ నాయకులు
వర్గం:కేరళ వ్యక్తులు
వర్గం:14వ లోక్‌సభ సభ్యులు
డీన్ కురియకోస్

**డీన్ కురియకోస్**  (జననం జననం 19 ఏప్రిల్ 1983)  భారతదేశానికి చెందిన రాజకీయ నాయకుడు. ఆయన ఇడుక్కి లోక్‌సభ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికయ్యాడు. 
## రాజకీయ జీవితం
డీన్ కురియకోస్  యూత్ కాంగ్రెస్‌ ద్వారా తన రాజకీయ జీవితాన్ని ప్రారంభించి 2009లో కేరళ యూత్ కాంగ్రెస్‌కు కార్యదర్శిగా, అధ్యక్షుడిగా వివిధ హోదాల్లో పని చేసి 31 సంవత్సరాల వయస్సులో 2014 సార్వత్రిక ఎన్నికలలో ఇడుక్కి నియోజకవర్గం నుండి కాంగ్రెస్ అభ్యర్థిగా పోటీ చేసి ఎల్‌డిఎఫ్ అభ్యర్థి జాయిస్ జార్జ్ చేతిలో 50,542 ఓట్ల తేడాతో ఓడిపోయాడు.  

డీన్ కురియకోస్ 2019లో జరిగిన లోక్‌సభ ఎన్నికలలో ఇడుక్కి లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి  ఎల్‌డిఎఫ్ అభ్యర్థి జాయిస్ జార్జ్  పై 171,053 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. ఆయన 2024లో  కాంగ్రెస్ అభ్యర్థిగా పోటీ చేసి తన సమీప ప్రత్యర్థి సీపీఎం అభ్యర్థి జాయిస్ జార్జ్ పై 133727 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు.
## మూలాలు
  
వర్గం:1983 జననాలు
వర్గం:17వ లోక్‌సభ సభ్యులు
వర్గం:18వ లోక్‌సభ సభ్యులు
వర్గం:కేరళ నుండి ఎన్నికైన లోక్‌సభ సభ్యులు
వర్గం:కేరళ రాజకీయ నాయకులు
వర్గం:కేరళ వ్యక్తులు
వర్గం:భారత జాతీయ కాంగ్రెస్ నాయకులు
బిందేశ్వరి ప్రసాద్ వర్మ

**బిందేశ్వరి ప్రసాద్ వర్మ** అని కూడా పిలువబడే బిందేశ్వరి ప్రసాద్ వర్మ భారతదేశంలోని బీహార్ రాష్ట్రానికి చెందిన రాజకీయ నాయకుడు, 1946 నుండి 1962 వరకు స్వతంత్ర భారతదేశంలో బీహార్ శాసనసభకు మొదటి స్పీకర్ గా నాయకత్వం వహించారు. 1961 లో భారతదేశపు మూడవ అత్యున్నత పౌర పురస్కారం పద్మ భూషణ్ ను భారత రాష్ట్రపతి చేతులమీదుగా అందుకున్నారు.

## ప్రారంభ జీవితం
బిందేశ్వరి ప్రసాద్ వర్మ జమీందారు కాయస్థ కుటుంబంలో జన్మించాడు. 'స్వాతంత్ర్య పోరాటం' పేరుతో దేశవ్యాప్తంగా మారణకాండలు, అల్లర్లకు దారితీసిన గిరిజన సంస్కృతి లేదా ద్రవిడ సూత్రాలకు ఆయన వ్యతిరేకం. భారతదేశంలోని కొన్ని సంపన్న వర్గాల లాభం కోసం స్వాతంత్ర్యోద్యమాన్ని హైజాక్ చేయడాన్ని ఆయన వ్యతిరేకించారు. కింగ్ అలెగ్జాండర్ ది గ్రేట్, యుకె  క్వీన్ మేరీ  ప్రత్యక్ష వారసుడిగా, అతను భారతదేశంలో బ్రిటిష్ పాలనను స్థాపించడానికి మోహన్ దాస్ కరంచంద్ గాంధీ  వ్యతిరేకతను ఎదుర్కొన్నాడు. భారతదేశపు రాజు బ్రహ్మగా, రాముడి పేరుతో రాజరికానికి మద్దతు ఇచ్చినందుకు హింసించబడ్డాడు. భారతదేశంలో రాచరికానికి మద్దతు ఇచ్చినందుకు జైలు పాలయ్యాడు. చదువులో చాలా తెలివైనవాడు. అలహాబాద్ విశ్వవిద్యాలయం నుండి ఎల్.ఎల్.బి కోర్సులో ప్రత్యేకతతో టాపర్గా నిలిచాడు, అక్కడ అతను జవహర్లాల్ నెహ్రూను కలుసుకున్నాడు, అణచివేయబడిన కులాల (భారత వ్యవసాయ ప్రజలు) కోసం అతను చేసిన ప్రయత్నానికి మద్దతు ఇచ్చాడు. తన 16వ ఏటనే భారత స్వాతంత్ర్య పోరాటంలో పాల్గొన్నాడు. స్వాతంత్ర్య సమరయోధుడు మఘ్ఫూర్ అహ్మద్ అజాజీ వివాహ వేడుక సందర్భంగా జరిగిన స్వాతంత్ర్య పోరాట బహిరంగ సభలో ఆయన పాల్గొన్నారు. షఫీ దౌదీ, బిందాబాబు, దీప్ బాబు పాల్గొన్న ఈ సమావేశంలో బ్రిటిష్ రాజ్ వ్యతిరేక, స్వాతంత్ర్య అనుకూల నినాదాలు చేశారు.

## మూలాలు

వర్గం:1968 మరణాలు
వర్గం:1886 జననాలు
ఆండాల్ వెంకటసుబ్బ రావు

ఆండాళమ్మగా ప్రసిద్ధి చెందిన ఆండాళ్ వెంకటసుబ్బారావు (1894-1969) భారతీయ సామాజిక కార్యకర్త, విద్యావేత్త, మహిళలు, పిల్లల సంక్షేమం కోసం పనిచేస్తున్న చెన్నైకి చెందిన స్వచ్ఛంద సంస్థ మద్రాస్ సేవా సదన్ సహ వ్యవస్థాపకుడు. 

దక్షిణ భారత రాష్ట్రమైన తమిళనాడు రాజధాని చెన్నైలో 1894లో జన్మించిన ఆమె తన ప్రారంభ పాఠశాల విద్యను హోలీ ఏంజెల్స్ ఆంగ్లో ఇండియన్ హయ్యర్ సెకండరీ స్కూల్, మద్రాసులోని ప్రెసిడెన్సీ గర్ల్స్ హైస్కూల్లో పూర్తి చేశారు.  1928 లో, ఆమె మద్రాసు హైకోర్టు న్యాయమూర్తి ఎం.వెంకటసుబ్బారావును వివాహం చేసుకుంది, అతను తరువాత బ్రిటిష్ రాణి చేత గౌరవించబడ్డాడు, ఈ జంట అదే సంవత్సరం మద్రాస్ సేవా సదన్ అనే స్వచ్ఛంద సంస్థను స్థాపించారు. ఈ సంస్థను ₹ 10,000 మూలధనంతో ప్రారంభించారు. 8 మంది అనాథ బాలికల సహాయంతో, ఈ సంస్థ సంవత్సరాలుగా అనేక మంది మహిళలు, పిల్లల అవసరాలను తీర్చే ఒక పెద్ద సంక్షేమ సంస్థగా ఎదిగింది. సదన్ ఒక ఉన్నత పాఠశాల, లేడీ ఆండాళ్ వెంకటసుబ్బారావు మెట్రిక్యులేషన్ హయ్యర్ సెకండరీ స్కూల్, సర్ ముత్తా వెంకటసుబ్బారావు కన్సర్ట్ హాల్ పేరుతో ఒక కచేరీ హాల్ ను కూడా నడుపుతోంది. సమాజానికి ఆమె చేసిన సేవలకు గాను భారత ప్రభుత్వం 1957 లో మూడవ అత్యున్నత పౌర పురస్కారం పద్మభూషణ్ తో సత్కరించింది. ఆమె 1969 లో తన 75వ యేట మరణించింది.    

## మూలాలు
వర్గం:1969 మరణాలు
వర్గం:1894 జననాలు

## బాహ్య లింకులు

*
రాజీవ్ వర్మ

**రాజీవ్ వర్మ** (జననం 28 జూన్ 1949) భారతీయ నటుడు. ఆయన చలనచిత్రం, టెలివిజన్లలో పనిచేశాడు.

## ప్రారంభ జీవితం
రాజీవ్ వర్మ ప్రముఖ భారతీయ నటుడు, అతను ప్రధానంగా సినిమా, టెలివిజన్లో పనిచేస్తున్నాడు.

వర్మ మధ్యప్రదేశ్ లోని నర్మదాపురంలో జన్మించాడు. మౌలానా ఆజాద్ నేషనల్ ఇనిస్టిట్యూట్ ఆఫ్ టెక్నాలజీ నుంచి ఆర్కిటెక్చర్ డిగ్రీ, అనంతరం ఢిల్లీలోని స్కూల్ ఆఫ్ ప్లానింగ్ అండ్ ఆర్కిటెక్చర్ నుంచి అర్బన్ డిజైన్ లో మాస్టర్స్ డిగ్రీ పొందాడు.

## వ్యక్తిగత జీవితం
రాజీవ్ జయా బచ్చన్ చెల్లెలు రీటా భాదురిని వివాహం చేసుకున్నాడు, తద్వారా బచ్చన్ కుటుంబానికి బంధువు. రీటా వారి స్వస్థలం భోపాల్ కు చెందిన విద్యావేత్త, భోపాల్ థియేటర్స్ గ్రూపును నడుపుతున్న రంగస్థల నటి కూడా. ఆమెను కొన్నిసార్లు చలనచిత్ర, టెలివిజన్ నటి రీటా భాదురి అని తప్పుగా భావిస్తారు.

## ఫిల్మోగ్రఫీ

## మూలాలు

## బాహ్య లింకులు

* 
* ఈ 17 మంది ప్రతిభావంతులైన నటులు 90 లలో రెగ్యులర్ గా ఉండేవారు. వారు ఇప్పుడు ఏమి చేస్తున్నారో ఇక్కడ ఉంది
* తండ్రి పాత్ర పోషిస్తున్నారు.
వర్గం:కేంద్ర సంగీత నాటక అకాడమీ పురస్కార గ్రహీతలు
వర్గం:1949 జననాలు
వర్గం:జీవిస్తున్న ప్రజలు
ఆదిత్య అశోక్

**ఆదిత్య అశోక్** (జననం 2002, సెప్టెంబరు 5) న్యూజిలాండ్ క్రికెట్ ఆటగాడు. ఇతను 2021-22 పురుషుల సూపర్ స్మాష్‌లో ఆక్లాండ్ తరపున 2021, డిసెంబరు 17న తన ట్వంటీ20 అరంగేట్రం చేసాడు. ఇతని ట్వంటీ20 అరంగేట్రం ముందు, ఇతను 2020 అండర్-19 క్రికెట్ ప్రపంచ కప్ కోసం న్యూజిలాండ్ జట్టులో ఎంపికయ్యాడు. ఇతను 2021–22 ఫోర్డ్ ట్రోఫీలో ఆక్లాండ్ తరపున 2020, జనవరి 1న తన లిస్ట్ ఎ అరంగేట్రం చేశాడు.

## అంతర్జాతీయ కెరీర్
మార్చి 2023లో, ఇతను ఆస్ట్రేలియాతో జరిగిన ఫస్ట్-క్లాస్ సిరీస్ కోసం న్యూజిలాండ్ ఎ క్రికెట్ జట్టుకు తన తొలి పిలుపునిచ్చాడు. 2023 జూలైలో, యునైటెడ్ అరబ్ ఎమిరేట్స్‌తో జరిగిన సిరీస్ కోసం న్యూజిలాండ్ ట్వంటీ 20 ఇంటర్నేషనల్ జట్టుకు ఇతను తన తొలి కాల్-అప్ పొందాడు. ఇతను 2023 ఆగస్టు 20న యుఏఈపై తన టీ20 అరంగేట్రం చేసాడు. 2023 డిసెంబరులో, బంగ్లాదేశ్‌తో జరిగే సిరీస్ కోసం న్యూజిలాండ్ వన్డే ఇంటర్నేషనల్ జట్టులో ఇతను ఎంపికయ్యాడు. ఇతను 2023 డిసెంబరు 20న రెండవ వన్డేలో తన వన్డే అరంగేట్రం చేసాడు.

## మూలాలు

## బాహ్య లింకులు
* 

వర్గం:న్యూజీలాండ్ టీ20 క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:2002 జననాలు
కోల్ బ్రిగ్స్

**కోల్ బ్రిగ్స్** (జననం 1997, ఆగస్టు 20) న్యూజిలాండ్ క్రికెట్ ఆటగాడు. ఇతను 2020–21 ఫోర్డ్ ట్రోఫీలో ఆక్లాండ్ తరపున 2021, ఫిబ్రవరి 19న తన లిస్ట్ ఎ అరంగేట్రం చేశాడు. ఇతని అరంగేట్రంలో, ఇతను 101 పరుగులు చేశాడు. సీన్ సోలియాతో కలిసి ఆక్లాండ్‌కు 226 పరుగులతో మొదటి వికెట్‌కు కొత్త భాగస్వామ్య రికార్డును నెలకొల్పాడు. తరువాతి మ్యాచ్‌లో, ఇతను ఆక్లాండ్ తరపున 99 పరుగులతో అత్యధిక స్కోరు సాధించాడు. సోలియాతో కలిసి మరో 100 పరుగుల భాగస్వామ్యాన్ని నెలకొల్పాడు. ఇతను 2020–21 ప్లంకెట్ షీల్డ్ సీజన్‌లో ఆక్లాండ్ తరపున 2021, మార్చి  18న ఫస్ట్-క్లాస్ అరంగేట్రం చేశాడు. ఇతను 2021-22 పురుషుల సూపర్ స్మాష్‌లో ఆక్లాండ్ తరపున 2021, డిసెంబరు 17న తన ట్వంటీ20 అరంగేట్రం చేసాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1997 జననాలు
ఫోర్బ్స్

**ఫోర్బ్స్** ఒక అమెరికన్ వ్యాపార పత్రిక. దీనిని 1917లో బి. సి. ఫోర్బ్స్ ప్రారంభించాడు. 2014 నుంచి హాంకాంగ్ కేంద్రంగా కలిగిన *ఇంటిగ్రేటెడ్ వేల్ మీడియా ఇన్వెస్ట్‌మెంట్స్* అనే ఇన్వెస్ట్‌మెంట్ గ్రూపు యాజమాన్యంలో ఉంది. స్టీవ్ ఫోర్బ్స్ దీనికి ఛైర్మన్, ఎడిటర్ ఇన్ ఛీఫ్. మైక్ ఫెడర్లీ దీనికి సియిఓ. ఇది న్యూ జెర్సీ కేంద్రంగా పని చేస్తున్నది. వ్యాపార పత్రికల విభాగంలో ఫార్చ్యూన్, బ్లూమ్‌బెర్గ్ బిజినెస్ వీక్ దీనికి ప్రధాన పోటీదారులు.

సంవత్సరానికి ఎనిమిది సార్లు ప్రచురితమయ్యే ఈ పత్రికలో ఆర్థికం, పెట్టుబడులు, పరిశ్రమలు, మార్కెటింగ్ విషయాలపైన కథనాలు ఉంటాయి. ఇవే కాకుండా వీటి సంబంధిత రంగాలైన సాంకేతికం, కమ్యూనికేషన్స్, విజ్ఞానం, రాజకీయాలు, న్యాయశాస్త్రం మొదలైన రంగాల గురించి కూడా కథనాలు ఉంటాయి. ప్రపంచ వ్యాప్తంగా ఇది ప్రచురించే జాబితాలు, ర్యాంకులకు ప్రసిద్ధి చెందింది. ఉదాహరణకు ఫోర్బ్స్ 400 ద్వారా అమెరికాలో అత్యంత ధనవంతులైన వ్యక్తులు, ఫోర్బ్స్ 30 ద్వారా ముప్ఫై సంవత్సరాల లోపు ప్రతిభావంతులైన 30 మంది వ్యక్తులు, అమెరికాలో అత్యంత ధనవంతులైన ప్రముఖులు, ఫార్చ్యూన్ గ్లోబల్ 2000 ద్వారా ప్రపంచంలో ఉత్తమ సంస్థలు, ఫోర్బ్స్ అత్యంత ప్రభావవంతమైన వ్యక్తులు, ప్రపంచ బిలియనీర్లు మొదలైన జాబితాలు విడుదల చేస్తుంది. ఫోర్బ్స్ పత్రిక మోటో *చేంజ్ ది వరల్డ్* ("Change the World"). 

## మూలాలు
ఆశా సచ్‌దేవ్

**నఫీసా సుల్తాన్**, ఆమె స్క్రీన్ నేమ్ **ఆశా సచ్‌దేవ్‌తో** సుపరిచితురాలు, 1970, 1980లలోని బాలీవుడ్ చిత్రాలలో సహాయ నటిగా ఆమె పాత్రలకు ప్రసిద్ధి చెందిన భారతీయ నటి. ఆమె హిట్ స్పై చిత్రం *ఏజెంట్ వినోద్* (1977), థ్రిల్లర్ చిత్రం *వో మైన్ నహిన్‌తో* సహా కొన్ని ప్రారంభ చిత్రాలలో ప్రధాన నటిగా కూడా నటించింది. ఆమె 1978లో *ప్రియతమ* చిత్రానికి ఉత్తమ సహాయ నటిగా ఫిల్మ్‌ఫేర్ అవార్డును గెలుచుకుంది. *హిఫాజత్* (1973), *ఏక్ హి రాస్తా* (1977) వంటి విజయవంతమైన చిత్రాలలో కూడా ఆమె ప్రధాన పాత్ర పోషించింది. *ఏక్ హి రాస్తా* చిత్రం నుండి ఆమె, జీతేంద్రపై చిత్రీకరించిన "జిస్ కామ్ కో దోనో ఏ హై" పాట, కిషోర్ కుమార్, ఆశా భోంస్లే పాడారు. దీనిని రాజేష్ రోషన్ స్వరపరిచాడు, అలాగే "పాల్ దో పాల్ కా" అనే ప్రసిద్ధ ఖవ్వాలీ పాట కూడా ప్రజాదరణ పొందింది. *ది బర్నింగ్ ట్రైన్* నుండి మహమ్మద్ రఫీ. ఆశా భోంస్లే పాడారు.

నటి రంజనా సచ్‌దేవ్, సంగీతకారుడు అహ్మద్ అలీ ఖాన్ (ఆషిక్ హుస్సేన్) కుమార్తె, వారు విడాకులు తీసుకున్న తర్వాత ఆమె తన సవతి తండ్రి పేరు నుండి తన స్టేజ్ పేరును స్వీకరించింది. గాయకుడు అన్వర్ హుస్సేన్ ఆమె సోదరుడు. ఆమె తండ్రి రెండవ వివాహం ద్వారా నటుడు అర్షద్ వార్సీకి సవతి సోదరి.

## కెరీర్
ఆశా పూణేలోని ఫిల్మ్ అండ్ టెలివిజన్ ఇన్‌స్టిట్యూట్ ఆఫ్ ఇండియాలో పూర్వ విద్యార్థిని. 1972లో, ఆమె బాలీవుడ్‌లో తక్కువ-బడ్జెట్ చిత్రం *డబుల్ క్రాస్‌* తో తన కెరీర్‌ను ప్రారంభించింది. ఇందులో ఆమె బోల్డ్, డైనమిక్ పాత్రను పోషించింది, అయితే ఆ చిత్రం అపజయం పాలైంది. *హిఫాజాత్* (1973)లో ఆమెకు ప్రధాన పాత్ర లభించింది. ఈ చిత్రం ఆమె మంచి నటనకు, పాటలకు ప్రశంసలు అందుకుంది, ముఖ్యంగా "యే మస్తానీ దాగర్", "హమ్రాహీ మేరా ప్యార్" ప్రజాదరణ పొందాయి. ఆ తర్వాత ఆమెకు సపోర్టింగ్, బోల్డ్ క్యారెక్టర్లు మాత్రమే అవకాశాలు వచ్చాయి. *నాన్ అవన్ ఇల్లైకి* రీమేక్ అయిన నవీన్ నిశ్చోల్- రేఖ స్టార్ థ్రిల్లర్ *వో మైన్ నహిన్* (1974)లో రెడ్ హాట్ ప్యాంటులో ఆమె బేర్ డేర్ గా కనిపించింది, ఇది తుఫాను సృష్టించింది. ఇక, ఆమె ఐటెమ్ డ్యాన్స్ ఆఫర్‌లు, వ్యాంప్ పాత్రలతో బిజీ అయింది.

అయితే, *ఏజెంట్ వినోద్*, *ఏక్ హి రాస్తా* (1977) వంటి వాటిలో ఆమె ప్రధాన పాత్రలు పోషించింది. ఇవి విజయవంతమైయ్యాయి. 1978లో *ప్రియతమా* చిత్రంలో నీతూ సింగ్‌కి బెస్ట్ ఫ్రెండ్ పాత్రకు ఫిలింఫేర్ ఉత్తమ సహాయ నటి అవార్డును గెలుచుకుంది. *మామా భంజా*, *లఫాంగే*, *మెహబూబా*, *సత్తే పే సత్తా*, *దునియా మేరీ జెబ్ మే*, *ది బర్నింగ్ ట్రైన్*, *జుదాయి*, *ప్రేమ్ రోగ్*, *ఈశ్వర్* ఆమె కొన్ని ముఖ్యమైన చిత్రాలలో ఉన్నాయి. 80వ దశకం చివరిలో, ఆమె టెలివిజన్‌కు వెళ్లింది, 90వ దశకంలో సీరియల్స్‌లో నటించింది.

ఆమె 2000ల తర్వాత సినిమాల్లోకి తిరిగి వచ్చింది. *ఫిజా, అఘాజ్, ఝూమ్ బరాబర్ ఝూమ్*, *ఆజా నాచ్లే* వంటి చిత్రాలలో క్యారెక్టర్ రోల్స్‌లో కనిపించింది. టెలివిజన్‌లో, ఆమె ప్రారంభ సోప్ ఒపెరా, *బునియాద్* (1986)లో పనిచేసింది. 2008లో, ఆమె నటుడు రంజీత్‌తో కలిసి సబ్ టీవీలో *జుగ్ని చలి జలంధర్ అనే* టీవీ సిరీస్‌లో కూడా కనిపించింది.
## ఫిల్మోగ్రఫీ

### సినిమాలు

### టెలివిజన్

## మూలాలు

వర్గం:ఫిల్మ్‌ఫేర్ అవార్డుల విజేతలు
వర్గం:హిందీ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
జాయిస్ జార్జ్

**జాయిస్ జార్జ్‌**  (జననం జననం 26 ఏప్రిల్ 1970)  భారతదేశానికి చెందిన రాజకీయ నాయకుడు. ఆయన 2014లో జరిగిన లోక్‌సభ ఎన్నికలలో  ఇడుక్కి లోక్‌సభ నియోజకవర్గం లోక్‌సభ సభ్యుడిగా ఎన్నికయ్యాడు.
## రాజకీయ జీవితం
జాయిస్ జార్జ్ 2014లో జరిగిన లోక్‌సభ ఎన్నికలలో  ఇడుక్కి లోక్‌సభ నియోజకవర్గం నుండి లెఫ్ట్ డెమోక్రటిక్ ఫ్రంట్ మద్దతుతో స్వతంత్ర అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి డీన్ కురియకోస్ పై 50,542 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. ఆయన 2019లో నుండి లెఫ్ట్ డెమోక్రటిక్ ఫ్రంట్ మద్దతుతో స్వతంత్ర అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి డీన్ కురియకోస్ పై 171,053 ఓట్లతో, 2024లో సీపీఎం అభ్యర్థిగా తన సమీప ప్రత్యర్థి కాంగ్రెస్ అభ్యర్థి డీన్ కురియకోస్ పై 133727 ఓట్లతో వరుసగా ఓడిపోయాడు.
	 
## వివాదాలు
*2005లో షెడ్యూల్డ్ కులాల కోసం దేవికులం తాలూకాలో కేటాయించిన 28 ఎకరాల భూమిని జాయిస్ జార్జ్ ఆక్రమించాడని పేర్కొంటూ టైటిల్ డీడ్‌ను 2017లో సబ్ కలెక్టర్ రద్దు చేశారు.  
* 2021లో రాహుల్ గాంధీని "పెళ్లికాని ట్రబుల్ మేకర్" అని పిలిచి ఒక వివాదంలో చిక్కుకున్నాడు.
*2022లో  గాడ్గిల్ నివేదికకి విరుద్ధంగా బఫర్ జోన్‌పై వివాదాస్పద వ్యాఖ్య చేశాడు.

## మూలాలు
  
వర్గం:1970 జననాలు
వర్గం:16వ లోక్‌సభ సభ్యులు
వర్గం:కేరళ నుండి ఎన్నికైన లోక్‌సభ సభ్యులు
వర్గం:కేరళ రాజకీయ నాయకులు
వర్గం:కేరళ వ్యక్తులు
ఫ్రాన్సిస్ జార్జ్

**ఫ్రాన్సిస్ జార్జ్**  (జననం 29 మే 1955) భారతదేశానికి చెందిన రాజకీయ నాయకుడు. ఆయన ఇడుక్కి లోక్‌సభ నియోజకవర్గం, కొట్టాయం నియోజకవర్గాల నుండి లోక్‌సభ సభ్యుడిగా ఎన్నికయ్యాడు.

## రాజకీయ జీవితం

* 1999: ఇడుక్కి లో‍క్‍సభ సభ్యుడు
* 2004: ఇడుక్కి లో‍క్‍సభ సభ్యుడు (రెండో సారి)
* లోక్‌సభలో కేరళ కాంగ్రెస్ పార్లమెంటరీ 
* విదేశాంగ వ్యవహారాల కమిటీ సభ్యుడు
* రక్షణ కమిటీ సభ్యుడు
* మానవ వనరుల అభివృద్ధి కమిటీ సభ్యుడు
* పబ్లిక్ అండర్‌టేకింగ్‌లపై కమిటీ చైర్ పర్సన్ 
* 2024: కొట్టాయం లో‍క్‍సభ సభ్యుడు

## మూలాలు
  
వర్గం:1955 జననాలు
వర్గం:13వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:18వ లోక్‌సభ సభ్యులు
వర్గం:కేరళ నుండి ఎన్నికైన లోక్‌సభ సభ్యులు
వర్గం:కేరళ రాజకీయ నాయకులు
వర్గం:కేరళ వ్యక్తులు
ది ఫ్యామిలీ మాన్ సినిమా

ఫామిలిమాన్ హాలీవుడ్ రొమాంటిక్, హాస్యరస చిత్రం(2000). ఆ యువకుడు MBA చదవడానికి పేరిస్ వెళ్తూంటాడు. ఎయిర్ పోర్ట్ లో అతని ప్రియురాలు వెళ్ళొద్దని కాళ్ళావేళ్ళా పడుతుంది. "ఎడబాటు ఎంతకాలం ఏడాది ఇట్టే గడిచిపోతుంది" అతను ఓదార్చుతాడు. ఉన్నతవిద్య పూర్తి చేసుకొని న్యూయార్క్.లో పేద్దకంపెనీలో ఫైనాన్షియల్ అడ్వైజర్ వుద్యోగం, భోగభాగ్యాలు, రికామీగా జీవితం గడుపుతూంటాడు. వ్యాపారం, ఉద్యోగం, పదవులకోసం అతడు వివాహ జీవితాని తృణీకరించిన వ్యక్తి. క్రిస్మస్ ముందురోజు పొద్దుపోయినతర్వాత కేక్ కొనడానికి షాప్.కి వెళ్తాడు. అక్కడ ఒక ఆఫ్రో అమెరికన్ (నల్లవాడు)తనవద్ద వున్న లాటరీ టికెట్ తీసుకొని క్రిస్మస్ కేక్ యివ్వమని షాపు వాళ్ళను ప్రాధేయపడుతూంటాడు. షాపువాళ్ళు హీనంగా చూస్తూ అతణ్ణి వెళ్ళమంటారు. ఆవ్యక్తి ఆకస్మికంగా పిస్టల్ తీసి అందర్నీ కాల్చివేస్తానని వెర్రిగా కేకలు వేస్తాడు. మన ముఖ్యపాత్ర అతణ్ణి శాంతింపజేసి, టికెట్ తీసుకొని అతని చేతిలో 200 డాలర్లు పెట్టి అతని మంచి చెడ్డలు విచారించి పంపించేస్తాడు. ఆరాత్రి నిద్రపోతాడు ప్రశాంతంగా.
తెల్లవారి ఉదయం యథాప్రకారం ఆఫీసుకు వెళ్తాడు. విచిత్రంగా ఆఫీసులో అతణ్ణి ఎవరూ గుర్తుపట్టి పలకరించరు. ఎవరో అతణ్ణి ఇల్లు చేరుస్తారు. తనయింట్లో తనను ప్రేమించిన యువతి పిల్లలతో కన్పిస్తుంది. ఆమె తనభార్య. భర్తగా టైర్లు అమ్మేషాపులో తను ఒక చిరుద్యోగి. తను ఆమెభర్తనుకాదనీ తెలుసు. ఏదోవిచిత్రమైన అనుభవం. ఆపరిస్థితితో సమాధానపడతాడు. సంసారజీవితంలో మాధుర్యం అనుభవానికి వస్తుంది. అంతా స్వప్నానుభూతే. కలకరిగిపోతుంది. ఆ క్రిస్మస్ ముందు రోజు ఓ అజ్ఞాతవ్యక్తి నుంచి మిస్డ్ కాల్ వచ్చింది. ఆరాతీసి ఆవ్యక్తి ఎవరో కనుగొంటాడు. ఆమె తన పూర్వపు ప్రియురాలే. ఒక స్వచ్ఛందసంస్థ తరఫున పేరిస్ వెళ్తూవుంటుంది. చివరకు విమానాశ్రయంలో కలుసుకుని తన ప్రేమను వ్యక్తం చేస్తాడు. కథసుఖాంతం. ఒకేజన్మలో రెండు జన్మల అనుభవాలు. సోషియో ఫేంటసీ. భారతీయసాహిత్యంలో ఇటువంటి గాథలు చాలావున్నాయి. నా‌రదసంసారం. క్రిస్మస్ కేకు సంఘటన ప్రథాన పాత్రలో వచ్చిన మానసికపరిణతిని సూచిస్తుంది. ఆ ఆఫ్రోఅమెరికన్ ఒక క్రిస్మస్ కేక్ కోసం అంత తెగబడడంలో కుటుంబంకోసం అతనుపడుతున్న తపనను గ్రహిస్తాడు. స్వప్నంలోజీ వనమాధుర్యం రుచి తెలుస్తుంది. సినిమా చాలా సెన్సిబుల్ గాఉంది.
మూలాలు: The Family Man,2000 నాటి సినిమా, ప్రధాన పాత్రధారులు: Nicolas Cage,Tea Leoni etc.

వర్గం:హాలీవుడ్ సినిమాలు
వర్గం:2000 సినిమాలు
గర్భధారణలో రక్తహీనత

గర్భధారణలో  రక్తహీనత అంటే ఆ సమయం రక్తంలో ఉండవలసిన దానికంటే  ఎర్ర రక్త కణాలు (ఆర్బిసి) లేదా హిమోగ్లోబిన్ తగ్గడం. తల్లిలో ఈ  లక్షణాలు సాధారణంగా నిర్దిష్టంగా ఉండవు, కానీ అలసట,  చర్మం.పాలిపోయినట్లు, ఉండడము  దడ, శ్వాస ఆడకపోవడం, బలహీనత వంటివి ఉండవచ్చు. తల్లిలో సమస్య ఎక్కువ అయితే రక్త మార్పిడి కూడా అవసరం అవుతుంది. .ప్రసవానంతర మాంద్యం, గుండె సమస్యలు వంటి వాటి వలన ఆమె మరణించే ప్రమాదం ఉండవచ్చు. పిల్లలలో ఈ  సమస్య వలన  అకాల జననం (సమయానికి ముందే పుట్టడము), తక్కువ బరువు తో పుట్టడము  ఉండవచ్చు.

## కారణాలు
ఇది సాధారణంగా ఇనుము లోపం, రక్త నష్టం కారణంగా సంభవిస్తుంది, అయితే, ఇతర రకాలుగా కూడా  సంభవిస్తాయి. సాధారణ రక్త  పరీక్షలు నిర్వహిస్తారు.  మొదటి  లేదా మూడవ త్రైమాసికంలో (110 g/L కంటే తక్కువ హిమోగ్లోబిన్ లేదా  హెమటోక్రిట్ 33% కంటే తక్కువ ఉంటే  లేదా 105 g/L కన్నా తక్కువ రెండవ త్రైమాసికంలో హిమోగ్లోబీన్ లేదా 32% కన్నా తక్కువ హెమటోక్రేట్ (రక్తంలో ఎర్ర్ రక్త కణాల శాతం) ఆధారంగా రోగ నిర్ధారణ జరుగుతుంది. సీరం ఫెర్రిటిన్ వంటి ఇనుప ధాతు పరీక్షలు, ఇనుము లోపాన్ని గురించి తెలుసుకోవచ్చు. సగటు కణ పరిమాణం ఆధారంగా రకాలను మరింత వర్గీకరించవచ్చు .

## నివారణ
గర్భం మధ్య కనీసం రెండు సంవత్సరాలు అంతరం  అనేది తరచుగా సిఫారసు చేస్తారు.  ప్రినేటల్ సప్లిమెంట్స్ ఉంటాయి. చికిత్సలో అదనపు ఇనుము పదార్ధాలు ఉండవచ్చు . ఇనుము లోపం ఉంటే  కొన్ని వారాలలో మెరుగుదల జరగాలి. ఫోలేట్ లోపం  ఉంటే ఫోలేట్ సప్లిమెంట్లను తీసుకోవచ్చు.  హిమోగ్లోబిన్ స్థాయి 60 గ్రా/ఎల్ కంటే తక్కువ  ఉన్నప్పుడు  తీవ్రమైన రక్తహీనత నివారణకు చికిత్సగా  రక్త మార్పిడులను సిఫారసు చేయవచ్చు. రక్తహీనతను నివారించే ప్రయత్నాలలో ఆరోగ్యకరమైన ఆహారం తీసుకోవడం అనేది ఎప్పుడూ అనుసరించాలి. అయితే గర్భధారణ సమయంలో అనేక విటమినులు పోషక పదార్ధాల లోపం కనపడుతుంటుంటుంది. అందుకని ప్రత్యేకంగా ఏ,.బి,.సి,.డి,.ఇ  విటమిన్ల తోపాటు, ఇనుము, అయోడిన్, జింక్, కాల్సియం వంటి పదార్ధాలు  ఆహార రూపంలో, ఔషదాల రూపంలో తీసుకోవాలి.

గర్భధారణ సమయంలో రక్తహీనత సర్వసాధారణం . అమెరికాలో ఈ రేట్లు 5% ఉంటే,  కొన్ని అభివృద్ధి చెందుతున్న దేశాలలో  ఇది 80% వరకు ఉంటాయి. ఇది యుక్తవయసులో గర్భధారణలో మరింత సాధారణం . మహిళల్లో రక్తహీనత చికిత్సకు ఖర్చు చేయడం అనేది పెట్టుబడిపై పన్నెండు రెట్లు రాబడిని ఇస్తుందని ప్రపంచ ఆరోగ్య సంస్థ పేర్కొంది.

## సూచనలు

వర్గం:గర్భాశయ వ్యాధులు
వర్గం:వ్యాధి లక్షణాలు
థామస్ చాజికడన్

**థామస్ చాజికడన్** (జననం 25 సెప్టెంబర్ 1952) భారతదేశానికి చెందిన రాజకీయ నాయకుడు. ఆయన ఎట్టుమనూరు నుండి నాలుగుసార్లు ఎమ్మెల్యేగా ఎన్నికై, 2019లో జరిగిన లోక్‌సభ ఎన్నికలలో కొట్టాయం  నుండి లోక్‌సభ సభ్యుడిగా ఎన్నికయ్యాడు.
## రాజకీయ జీవితం
థామస్ చాజికడన్ 1991లో ఏటుమనూరు అసెంబ్లీ నియోజకవర్గం అభ్యర్థిగా ఉన్న తన సోదరుడు బాబు చాజికాడన్ ప్రమాదవశాత్తు మరణించడంతో ఉప ఎన్నికల ద్వారా రాజకీయాల్లోకి అడుగుపెట్టి ఎట్టుమనూరు శాసనసభ నియోజకవర్గం నుండి తొలిసారి ఎమ్మెల్యేగా ఎన్నికై ఆ తర్వాత 1996, 2001, 2006 ఎన్నికల్లో వరుసగా నాలుగుసార్లు ఎమ్మెల్యేగా ఎన్నికై కేరళ శాసనసభ చైర్మన్ ప్యానెల్ సభ్యుడిగా పని చేశాడు.

థామస్ చాజికడన్ 2019లో జరిగిన లోక్‌సభ ఎన్నికలలో కొట్టాయం నుండి కేరళ కాంగ్రెస్ (ఎం) అభ్యర్థిగా పోటీ చేసి తన సమీప ప్రత్యర్థి సీపీఎం అభ్యర్థి వి.ఎన్. వాసవన్ పై 1,06,259 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికై పార్లమెంట్‌లో సామాజిక న్యాయ, సాధికారతపై స్టాండింగ్ కమిటీ  సభ్యుడిగా, రైల్వే కన్సల్టేటివ్ కమిటీ సభ్యుడిగా, కేంద్రంగా అభివృద్ధి చేసిన ప్రాజెక్టుల పురోగతిని అంచనా వేసే ఇంధన శాఖ స్టాండింగ్ కమిటీ సభ్యుడిగా, కేరళ కాంగ్రెస్ (ఎం) పార్లమెంటరీ పార్టీ చీఫ్ విప్‌‌గా పని చేశాడు. ఆయన 2024లో జరిగిన లోక్‌సభ ఎన్నికలలో కేరళ కాంగ్రెస్ అభ్యర్థి ఫ్రాన్సిస్ జార్జ్ చేతిలో ఓడిపోయాడు.
## మూలాలు
  
వర్గం:1952 జననాలు
వర్గం:17వ లోక్‌సభ సభ్యులు
వర్గం:కేరళ నుండి ఎన్నికైన లోక్‌సభ సభ్యులు
వర్గం:కేరళ రాజకీయ నాయకులు
వర్గం:కేరళ వ్యక్తులు
గీతా సిద్ధార్థ్

**
గీతా సిద్ధార్థ్** (1950 ఆగస్టు 7 - 2019 డిసెంబరు 14) ఒక భారతీయ నటి, సామాజిక కార్యకర్త. ఆమె *పరిచయ* (1972), *[[గరమ్ హవా|గార్మ్ హవా]]* (1973), *గమన్* (1978) వంటి ప్రధాన స్రవంతి బాలీవుడ్, ఆర్ట్ సినిమాలలో నటించింది.

21వ జాతీయ చలనచిత్ర అవార్డులలో ఎంఎస్ సత్యు రూపొందించిన *[[గరమ్ హవా|గర్మ్ హవా]]* (1973)లో ఆమె తన పాత్రకు బాగా పేరు పొందింది, ఈ చిత్రం జాతీయ సమగ్రతపై ఉత్తమ చలనచిత్రంగా అవార్డును గెలుచుకుంది, ఆమె ప్రధాన నటిగా స్మారక చిహ్నాన్ని అందుకుంది.

ఆమె డాక్యుమెంటరీ మేకర్, టెలివిజన్ ప్రొడ్యూసర్, ప్రెజెంటర్ సిద్ధార్థ్ కాక్‌ను వివాహం చేసుకుంది, 1990లలో *సురభి* అనే కల్చరల్ మ్యాగజైన్ షోకి ప్రసిద్ధి చెందింది. వారి కూతురు అంటారా కాక్ డాక్యుమెంటరీ ఫిల్మ్ మేకర్. ఈ షోతో గీత ఆర్ట్ డైరెక్టర్ కూడా. ఆమె 2019 డిసెంబరు 14న మరణించింది.

## ఎంచుకున్న ఫిల్మోగ్రఫీ

* *పరిచయ్* (1972)

* *గర్మ్ హవా* (1973)

* *[[షోలే]]* (1975)

* *దూస్రా ఆద్మీ* (1977)

* *గామన్* (1978)

* *త్రిశూల్* (1978)

* *నూరీ* (1979)

* *సద్గతి* (1981)

* *లడాక్*  (1981)

* *షౌకీన్* (1982)

* *సురాగ్* (1982)

* *దేశ్ ప్రేమి* (1982)

* *ఆర్త్* (1982)

* *డిస్కో డాన్సర్*  (1982)

* *మండి* (1983)

* *నిషాన్* (1983)

* *కసం పైడా కర్నే వాలే  కి* (1984)

* *జబర్దస్త్* (1985)

* *[[రామ్ తేరీ గంగా మైలీ]]*  (1985)

* *అలగ్ అలగ్* (1985)

* *ఇల్జామ్* (1986)

* *ఏక్ చాదర్ మైలీ సి*  (1986)

* *ఏక్ ఔర్ సికందర్*  (1986)

* *నజరానా* (1987 చిత్రం)

* *డ్యాన్స్ డ్యాన్స్* (1987)

* *పాప్ కి దునియా*  (1988)

* *పాప్ కో జలా కర్ రాఖ్ కర్  దూంగా* (1988)

* *ఫర్జ్ కి జంగ్* (1989)

* *ఇన్సాఫ్ అప్నే లాహూ  సే* (1994)

## మూలాలు
వర్గం:1950 జననాలు
వర్గం:జన్మస్థలం తెలియని వ్యక్తులు
వర్గం:2019 మరణాలు
వర్గం:మహారాష్ట్ర వ్యక్తులు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
జయశ్రీ తల్వాల్కర్

**జయశ్రీ తల్వాల్కర్,** భారతీయ తత్వవేత్త, ఆధ్యాత్మిక నాయకురాలు, సంఘ సంస్కర్త. ఆమెని **ధనశ్రీ తల్వాల్కర్**, **దీదీజీ** అని కూడా పిలుస్తారు. ఆమె వివిధ సమావేశాలలో స్వాధ్యాయ, భారతీయ తత్వశాస్త్రానికి ప్రాతినిధ్యం వహించింది.

ధనశ్రీ తల్వాల్కర్ పాండురంగ్ శాస్త్రి అథవాలే (దాదాజీ) కుమార్తె. ఆమె ఆధ్యాత్మిక వారసురాలు, ఒక తత్వవేత్త, సామాజిక శాస్త్రవేత్త, స్వాధ్యాయ పరివార్ వ్యవస్థాపకురాలు. ఆమె **"సైలెంట్ బట్ సింగింగ్"** స్వాధ్యాయ ఉద్యమానికి నాయకురాలు. 20 సంవత్సరాల వయస్సులో, ఆమె మొదటి “గీతత్రయః” - భగవద్గీత మూడు రోజుల అవలోకనం - "భగవద్గీత - శ్రీకృష్ణుని దివ్య గీతం" అనువర్తిత తత్వశాస్త్రాన్ని పఠించడం, అనువదించడం, వివరించడం చేసేది. అప్పటి నుండి, ఆమె అనేక గీతాత్రయాలను నిర్వహించింది. ఆమెకు ఆప్టే గురూజీ స్మారక్ ట్రస్ట్ లోక్‌శిక్షక్ అవార్డును ప్రదానం చేసింది. 2002లో, న్యూ యార్క్‌లోని వరల్డ్ కాన్ఫరెన్స్ ఆన్ రిలిజియన్ అండ్ పీస్ (WCRP) నిర్వహించిన సింపోజియంలో ఆమె ప్రసంగించింది. పాంటిఫికల్ కౌన్సిల్ ఫర్ ఇంటర్-రిలిజియస్ నిర్వహించిన ప్రపంచ శాంతి సదస్సులో ప్రసంగించడానికి హిందూ మతానికి ప్రాతినిధ్యం వహించిన ఏకైక ఆహ్వానితురాలు.

## మూలాలు

వర్గం:1957 జననాలు
వర్గం:జీవిస్తున్న ప్రజలు
జోస్ కె. మణి

**జోస్ కరింగోజక్కల్ మణి** (జననం 29 మే 1965) భారతదేశానికి చెందిన రాజకీయ నాయకుడు. ఆయన కొట్టాయం నుండి రెండుసార్లు లోక్‌సభ సభ్యుడిగా ఎన్నికై, 1 డిసెంబర్ 2021 నుండి రాజ్యసభ సభ్యుడిగా ఉన్నాడు.

## రాజకీయ జీవితం

## మూలాలు
  
వర్గం:1965 జననాలు
వర్గం:15వ లోక్‌సభ సభ్యులు
వర్గం:16వ లోక్‌సభ సభ్యులు
వర్గం:కేరళ నుండి ఎన్నికైన లోక్‌సభ సభ్యులు
వర్గం:కేరళ రాజకీయ నాయకులు
వర్గం:కేరళ వ్యక్తులు
భూపతి మోహన్ సేన్

భూపతి మోహన్ సేన్ (వినికిడి(1)) భారతీయ భౌతిక శాస్త్రవేత్త, గణిత శాస్త్రవేత్త. క్వాంటమ్ మెకానిక్స్, ఫ్లూయిడ్ మెకానిక్స్ రంగాలలో విశేష కృషి చేశారు. ఇతడు ప్రెసిడెన్సీ కళాశాల గణిత శాస్త్ర విభాగంలోను, కలకత్తా విశ్వవిద్యాలయంలోని అనువర్తిత గణిత శాస్త్ర విభాగంలోను బోధించాడు. బోస్ ఇనిస్టిట్యూట్ గవర్నింగ్ బాడీ మెంబర్ గా కూడా ఉన్నారు. 1974లో భారత ప్రభుత్వం ఆయనను పద్మభూషణ్ పురస్కారంతో సత్కరించింది.  

## జననం, కుటుంబం
భూపతి మోహన్ సేన్ 1888 మార్చి 1 న రాజ్షాహి (ప్రస్తుతం బంగ్లాదేశ్లో ఉంది) లో జన్మించాడు. అతని తండ్రి రాజ్ మోహన్ సేన్ గణిత ప్రొఫెసర్, రాజ్ షాహి ప్రభుత్వ కళాశాలలో వైస్ ప్రిన్సిపాల్. అతని తల్లి నిషి తారా దేవి చాలా అంకితభావం, భక్తి గల మహిళ.

అతను సర్ నీల్రతన్ సిర్కార్ కుమార్తె శాంతా సిర్కార్ను వివాహం చేసుకున్నాడు, వీరికి ఒక కుమార్తె, ఇద్దరు కుమారులు - మోనిషి మోహన్ సేన్, సుబ్రతా కుమార్ సేన్.

## విద్యా జీవితం
భూపతి మోహన్ సేన్ తన ప్రారంభ విద్యను రాజ్షాహి కాలేజియేట్ స్కూల్, రాజ్షాహి కళాశాలలో అభ్యసించారు. పాఠశాల విద్యను పూర్తి చేసిన తరువాత ప్రెసిడెన్సీ కళాశాలలో ప్రవేశం పొంది 1908 లో ట్రిపుల్ ఆనర్స్, గణితంలో మొదటి తరగతి, భౌతికశాస్త్రంలో రెండవ తరగతి, రసాయనశాస్త్రంలో రెండవ తరగతితో తన B.Sc పరీక్షలో ఉత్తీర్ణుడయ్యాడు. 1910లో కలకత్తా విశ్వవిద్యాలయం నుండి అప్లైడ్ మ్యాథమెటిక్స్ లో మొదటి తరగతిలో మొదటి స్థానంలో నిలిచి M.Sc పట్టా పొందాడు. M.Sc డిగ్రీ పూర్తి చేసిన తర్వాత 1911-1915 కాలానికి కింగ్స్ కాలేజీలో ఫౌండేషన్ స్కాలర్ గా కేంబ్రిడ్జ్ వెళ్లారు. 1912లో కేంబ్రిడ్జి విశ్వవిద్యాలయంలో ఎం.ఏ పట్టా పొంది, ప్రత్యేక సబ్జెక్టుల్లో విశిష్టతతో సీనియర్ రాంగ్లర్ గా గుర్తింపు పొందాడు. 1914 లో అతను కేంబ్రిడ్జ్ విశ్వవిద్యాలయం నుండి స్మిత్ గొప్ప అకడమిక్ విశిష్టతకు బహుమతిని గెలుచుకున్నాడు. ఈ బహుమతి పొందిన తొలి భారతీయుడు. 

## పని జీవితం
1915 లో భారతదేశానికి తిరిగి వచ్చిన తరువాత, అతను ఇండియన్ ఎడ్యుకేషనల్ సర్వీస్ లో ప్రవేశించాడు. అతను 1915 నుండి 1921 వరకు ఢాకా ప్రభుత్వ కళాశాలలో గణితశాస్త్ర ప్రొఫెసర్ గా, 1921 నుండి 1923 వరకు ఢాకా విశ్వవిద్యాలయంలో గణితశాస్త్ర ప్రొఫెసర్ గా ఉన్నాడు. 1923 లో కలకత్తా తిరిగి వచ్చి ప్రెసిడెన్సీ కళాశాల (ప్రెసిడెన్సీ విశ్వవిద్యాలయం) లో గణితశాస్త్ర ప్రొఫెసర్గా చేరాడు, 1923 నుండి 1930 వరకు ఈ పదవిని నిర్వహించాడు. 1931లో ప్రెసిడెన్సీ కళాశాల ప్రిన్సిపాల్ గా పనిచేసి 1934లో ఆ పదవిలో నియమితులయ్యారు. 1934లో ప్రెసిడెన్సీ కళాశాల ప్రిన్సిపాల్ గా పనిచేసి 1934-42 కాలానికి ఆ పదవిలో ఉండి 1943లో ప్రభుత్వ సర్వీసు నుంచి రిటైర్ అయ్యారు. పదవీ విరమణ తరువాత, కలకత్తా విశ్వవిద్యాలయంలోని ప్రెసిడెన్సీ కళాశాలలో స్వచ్ఛమైన గణితంలో పార్ట్ టైమ్ ప్రొఫెసర్ గా నియమించబడ్డాడు, 1954 వరకు అదే పదవిలో ఉన్నాడు.

## పరిశోధన ప్రాంతం
సేన్ పరిశోధన పని ఈ క్రింది విషయాలపై కేంద్రీకృతమై ఉందిః

* విభేదక రేఖాగణితము
* హైడ్రోడైనమిక్స్
* ఆధునిక భౌతికశాస్త్రం

ఆయన 1933లో నేచర్ పత్రికలో ఒక పరిశోధనా పత్రాన్ని ప్రచురించారు. టైడల్ ఆసిలేషన్ ఆన్ ఎ స్పెరాయిడ్ అనే శీర్షికతో ఆయన రాసిన వ్యాసం బులెటిన్ ఆఫ్ కలకత్తా మ్యాథమెటికల్ సొసైటీలో ప్రచురితమైంది. అతను ఎ న్యూ క్లాసికల్ థియరీ ఆఫ్ ది ఫోటాన్ అండ్ ది ఎలక్ట్రాన్ అండ్ లైట్ అండ్ మ్యాటర్: మాక్స్వెల్ సమీకరణాల ఆధారంగా కాంతి, పదార్థం న్యూ క్లాసికల్ థియరీ, ప్రస్తుతం ఉన్న సిద్ధాంతాల విమర్శలతో ప్రత్యేక సాపేక్ష సిద్ధాంతం అనే రెండు పుస్తకాలను రచించాడు.

## మూలాలు

వర్గం:కలకత్తా విశ్వవిద్యాలయం పూర్వ విద్యార్థులు
వర్గం:1978 మరణాలు
వర్గం:1888 జననాలు
లూయిస్ డెల్పోర్ట్

**లూయిస్ డెల్పోర్ట్** (జననం 1988, ఫిబ్రవరి  12) దక్షిణాఫ్రికా క్రికెట్ ఆటగాడు.

## కెరీర్
ఇతను 2014, అక్టోబరు 30న 2014–15 సన్‌ఫోయిల్ 3-డే కప్‌లో వెస్ట్రన్ ప్రావిన్స్‌కు తన ఫస్ట్-క్లాస్ అరంగేట్రం చేసాడు. 2018 ఏప్రిల్ లో, ఇతను న్యూజిలాండ్‌లో 2017–18 ప్లంకెట్ షీల్డ్ సీజన్‌లో ఆక్లాండ్ తరపున ఆడాడు. ఇతను 2019-20 ఫోర్డ్ ట్రోఫీలో ఆక్లాండ్ తరపున 2019, నవంబరు 17న తన లిస్ట్ ఎ అరంగేట్రం చేశాడు. 2020 ఫిబ్రవరిలో, 2019-20 ప్లంకెట్ షీల్డ్ సీజన్‌లో ఒటాగోతో జరిగిన మ్యాచ్‌లో, డెల్పోర్ట్ ఫస్ట్-క్లాస్ క్రికెట్‌లో తన తొలి ఐదు వికెట్లు సాధించాడు.

2020 జూన్ లో, ఇతనికి 2020–21 దేశవాళీ క్రికెట్ సీజన్‌కు ముందు ఆక్లాండ్ కాంట్రాక్ట్ ఇచ్చింది. 2021 మార్చిలో, 2020–21 ప్లంకెట్ షీల్డ్ సీజన్‌లో నార్తర్న్ డిస్ట్రిక్ట్స్‌తో జరిగిన మ్యాచ్‌లో డెల్పోర్ట్ హ్యాట్రిక్ సాధించాడు.

2023 జనవరిలో సెంట్రల్ డిస్ట్రిక్ట్స్ బ్యాట్స్‌మెన్ విల్ యంగ్ చేసిన టీ20 మ్యాచ్‌లో డెల్పోర్ట్ ఐదు వరుస సిక్సర్లు బాదాడు. అయితే, ఒక ఓవర్ ఫీట్‌లో అరుదైన సిక్స్‌లు కొట్టే ప్రయత్నంలో ఇతను ఆ ఓవర్ చివరి బంతికి యంగ్‌ను అవుట్ చేశాడు.

## మూలాలు

## బాహ్య లింకులు
* 

వర్గం:దక్షిణాఫ్రికా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1988 జననాలు
డాన్రు ఫెర్న్స్

**డాన్రు ఫెర్న్స్** (జననం 1994, ఫిబ్రవరి 23) న్యూజిలాండ్ క్రికెట్ ఆటగాడు. ఇతను 2016–17 ఫోర్డ్ ట్రోఫీలో  2017, ఫిబ్రవరి 4న ఆక్లాండ్ తరపున తన లిస్ట్ ఎ అరంగేట్రం చేశాడు. ఇతను 2017 నవంబరు 7న 2017–18 ప్లంకెట్ షీల్డ్ సీజన్‌లో ఆక్లాండ్ తరపున తన ఫస్ట్-క్లాస్ అరంగేట్రం చేసాడు. 2018 జూన్ లో, ఇతనికి 2018–19 సీజన్ కోసం ఆక్లాండ్‌తో ఒప్పందం లభించింది. 2018 సెప్టెంబరులో, ఇతను 2018 అబుదాబి టీ20 ట్రోఫీ కోసం ఆక్లాండ్ ఏసెస్ జట్టులో ఎంపికయ్యాడు.

2020 జూన్ లో, ఇతనికి 2020–21 దేశవాళీ క్రికెట్ సీజన్‌కు ముందు ఆక్లాండ్ కాంట్రాక్ట్ ఇచ్చింది.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1994 జననాలు
కె. సురేష్ కురుప్

**కె. సురేష్ కురుప్** (జననం 25 మే 1956) భారతదేశానికి చెందిన రాజకీయ నాయకుడు. ఆయన కొట్టాయం నుండి నాలుగుసార్లు లోక్‌సభ సభ్యుడిగా, రెండుసార్లు ఎట్టుమనూరు నుండి ఎమ్మెల్యేగా ఎన్నికయ్యాడు.

## రాజకీయ జీవితం
కురుప్ విద్యార్థి దశ నుండి రాజకీయాల్లోకి వచ్చి 1978 నుండి 1979 వరకు కేరళ యూనివర్శిటీ స్టూడెంట్స్ యూనియన్‌ ఛైర్మన్‌గా, 1982 నుండి 1985 వరకు స్టూడెంట్స్ ఫెడరేషన్ ఆఫ్ ఇండియా రాష్ట్ర అధ్యక్షుడిగా పని చేశాడు. ఆయన 1984లో జరిగిన లోక్‌సభ ఎన్నికలలో కొట్టాయం నుండి సీపీఐ(ఎం) అభ్యర్థిగా పోటీ చేసి తొలిసారి లోక్‌సభ సభ్యుడిగా ఎన్నికై ఆ తరువాత 1989లో ఎన్నికలలో ఓడిపోయాడు.  

కురుప్ 1998, 1999, 2004 ఎన్నికలలో వరుసగా లోక్‌సభ సభ్యుడిగా ఎన్నికై 2011, 2016లో కేరళ శాసనసభకు జరిగిన ఎన్నికలలో ఎట్టుమనూరు నియోజకవర్గం నుండి ఎమ్మెల్యేగా ఎన్నికయ్యాడు.

## మూలాలు
  
వర్గం:1956 జననాలు
వర్గం:8వ లోక్‌సభ సభ్యులు
వర్గం:12వ లోక్‌సభ సభ్యులు
వర్గం:13వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:కేరళ నుండి ఎన్నికైన లోక్‌సభ సభ్యులు
వర్గం:కేరళ రాజకీయ నాయకులు
వర్గం:కేరళ వ్యక్తులు
కామ్ ఫ్లెచర్

**కామెరాన్ డీన్ ఫ్లెచర్** (జననం 1993, మార్చి 1) కాంటర్‌బరీ తరపున ఆడుతున్న న్యూజిలాండ్ క్రికెటర్.

## తొలి జీవితం
కామెరాన్ ఫ్లెచర్ న్యూజిలాండ్‌లోని ఆక్లాండ్‌లో జన్మించాడు. యుక్తవయసులో ఇతను కెల్స్టన్ బాలుర ఉన్నత పాఠశాలలో చదివాడు.

## దేశీయ వృత్తి
ఫ్లెచర్ తన దేశీయ వృత్తిని నార్తర్న్ డిస్ట్రిక్ట్‌లతో ప్రారంభించాడు, 2013 ఫిబ్రవరిలో వారి కోసం ఫస్ట్-క్లాస్, లిస్ట్ ఎ అరంగేట్రం చేశాడు.

2014–15 సీజన్‌లో కాంటర్‌బరీ తరపున ఆడేందుకు ఫ్లెచర్‌కు కాంట్రాక్ట్ లభించింది.

2018 మార్చిలో, 2017-18 ప్లంకెట్ షీల్డ్ సీజన్‌లో, ఇతను ఫస్ట్-క్లాస్ క్రికెట్‌లో తన తొలి సెంచరీని సాధించాడు. 2018 జూన్ లో, ఇతనికి 2018–19 సీజన్ కోసం కాంటర్‌బరీతో ఒప్పందం లభించింది. 2020 జూన్ లో, 2020–21 దేశీయ క్రికెట్ సీజన్‌కు ముందు కాంటర్‌బరీ ఇతనికి కాంట్రాక్ట్ ఇచ్చింది.

## అంతర్జాతీయ కెరీర్
### న్యూజిలాండ్ అండర్-19
2012లో, ఫ్లెచర్ న్యూజిలాండ్ అండర్-19 జట్టులో, భవిష్యత్ బ్లాక్ క్యాప్స్ విల్ యంగ్, ఇష్ సోధి, జాకబ్ డఫీలతో పాటుగా ఎంపికయ్యాడు. ఇంగ్లండ్, భారత్, ఆతిథ్య జట్టుతో చతుర్భుజి సిరీస్, అండర్-19 ప్రపంచ కప్ రెండింటి కోసం జట్టు ఆస్ట్రేలియాకు వెళ్లింది. ఇతను క్వార్టర్-ఫైనల్స్‌లో వెస్టిండీస్‌పై చివరి బంతికి 49 పరుగులు చేశాడు. సెమీ-ఫైనల్స్‌లో న్యూజిలాండ్‌ను భారత్ ఓడించడంతో 53 పరుగులు చేశాడు.

### న్యూజిలాండ్
2022 ఫిబ్రవరిలో, ఫ్లెచర్ దక్షిణాఫ్రికాతో సిరీస్ కోసం న్యూజిలాండ్ టెస్ట్ జట్టులో ఎంపికయ్యాడు. మే 2022లో, ఫ్లెచర్ ఇంగ్లాండ్ పర్యటన కోసం న్యూజిలాండ్ టెస్ట్ జట్టులో ఎంపికయ్యాడు.

### న్యూజిలాండ్ ఎ
2022 ఆగస్టులో, భారతదేశంలో పర్యటించే న్యూజిలాండ్ ఎ స్క్వాడ్‌లో ఫ్లెచర్ ఎంపికయ్యాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1993 జననాలు
ర్యాన్ హారిసన్

**ర్యాన్ హారిసన్** (జననం 1992, మే 7) అమెరికన్ మాజీ ప్రొఫెషనల్ టెన్నిస్ ఆటగాడు. హారిసన్ 2017 మెంఫిస్ ఓపెన్‌లో సింగిల్స్‌లో కెరీర్ ఎటిపి టైటిల్‌ను గెలుచుకున్నాడు, 2017 ఫ్రెంచ్ ఓపెన్‌తో సహా డబుల్స్‌లో నలుగురితో పాటు వెళ్లాడు.

16 ఏళ్లు నిండకముందే, హారిసన్ జూనియర్ ర్యాంకింగ్స్‌లో టాప్ 10ని ఛేదించి, ఎటిపి మ్యాచ్‌లో గెలిచిన అతి పిన్న వయస్కులలో ఒకరిగా మారిన తర్వాత ఒక ప్రాడిజీగా పరిగణించబడ్డాడు. ఇతను 20 సంవత్సరాల వయస్సులో ఎటిపి స్థాయికి చేరుకున్నప్పటికీ, హారిసన్ చాలా సంవత్సరాలు టాప్ 100 నుండి బయట పడ్డాడు. ఇతను టాప్ 20లో ర్యాంక్ పొందిన ప్రత్యర్థులపై అనేక విజయాలు, గ్రాండ్ స్లామ్‌లో 32వ రౌండ్‌లో ఇతని కెరీర్‌లో మొదటి ప్రదర్శనను కలిగి ఉన్న సీజన్ బలమైన రెండవ సగం తర్వాత 2016లో టాప్ 100కి తిరిగి వస్తాడు. హారిసన్ తన మొదటి కెరీర్ ఎటిపి టైటిల్‌ను గెలుచుకున్న తర్వాత సింగిల్స్‌లో టాప్-40 కెరీర్-హై ర్యాంకింగ్‌ను చేరుకోవడానికి 2017లో ఆ ఊపును పెంచుకున్నాడు.

## వ్యక్తిగత జీవితం
హారిసన్ 2 సంవత్సరాల వయస్సులో టెన్నిస్ ఆడటం ప్రారంభించాడు. ఇతని తండ్రి పాట్ హారిసన్ శిక్షణ పొందాడు, ఇతను వృత్తిపరమైన వృత్తిని కలిగి ఉన్నాడు, ప్రధానంగా ఛాలెంజర్, ఫ్యూచర్స్ ఈవెంట్‌లను ఆడాడు. హారిసన్ ఐఎంజి అకాడమీ పూర్వ విద్యార్థి, యుఎస్టీఎచే శిక్షణ పొందారు.

హారిసన్‌కు ఒక తమ్ముడు క్రిస్టియన్ ఉన్నాడు, ఇతను ప్రస్తుతం ఎటిపి ఛాలెంజర్ టూర్‌లో టెన్నిస్ ఆడుతున్నాడు. క్రిస్టియన్ 2012 యుఎస్ ఓపెన్‌లో డబుల్స్ ఆడేందుకు ర్యాన్‌తో చేరాడు, అక్కడ వారు క్వార్టర్ ఫైనల్స్‌కు చేరుకున్నారు. ఇతనికి మిస్సిస్సిప్పి స్టేట్ యూనివర్శిటీలో ఆడిన మాడిసన్ అనే చెల్లెలు కూడా ఉంది. 2016 మార్చి 5న, ర్యాన్ హారిసన్ తన సహచర టెన్నిస్ క్రీడాకారిణి క్రిస్టినా మెక్‌హేల్ మెక్‌హేల్‌తో తన నిశ్చితార్థాన్ని ప్రకటించాడు. హారిసన్ ఆ తర్వాత సంవత్సరం ఏప్రిల్‌లో టెక్సాస్‌లోని ఆస్టిన్‌లో లారెన్ మెక్‌హేల్‌ను వివాహం చేసుకున్నాడు. అప్పటి నుండి ఈ జంట విడాకులు తీసుకున్నారు.

## మూలాలు

## బాహ్య లింకులు
* 
* Ryan Harrison at the International Tennis Federation
* 
* 

వర్గం:జీవిస్తున్న ప్రజలు
వర్గం:1992 జననాలు
సైమన్ కీన్

**సైమన్ బ్రియాన్ కీన్** (జననం 2000, అక్టోబరు 21) ఐదు ఫస్ట్-క్లాస్, రెండు లిస్ట్ ఎ మ్యాచ్‌లు ఆడిన న్యూజిలాండ్ క్రికెటర్. బ్యాటింగ్ చేయగల బౌలర్, కీన్ ఆక్లాండ్ క్రికెట్ జట్టుకు ఆడుతూ విజయం సాధించాడు. ఇతను 2021–22 ప్లంకెట్ షీల్డ్ సీజన్‌లో అత్యధిక వికెట్లు తీసిన మూడో బౌలర్‌గా నిలిచాడు. ఈ సీజన్‌లో ఇతని 25 వికెట్లు ఒక్కొక్కటి కేవలం 14.28 పరుగుల ఖర్చుతో ఉన్నాయి.

## కెరీర్
ఆక్లాండ్ కోసం ఇతని సీనియర్ కెరీర్‌కు ముందు, కీన్ 2020 జనవరిలో న్యూజిలాండ్ జాతీయ అండర్-19 క్రికెట్ జట్టు కోసం ఏడు యూత్ వన్డేలు ఆడాడు, ఇందులో అండర్-19 క్రికెట్ ప్రపంచ కప్‌లో మూడు మ్యాచ్‌లు ఉన్నాయి. మొత్తంగా, ఇతను 7.00 బ్యాటింగ్ సగటుతో 42 పరుగులు చేశాడు. 43.00 బౌలింగ్ సగటుతో 3 వికెట్లు తీసుకున్నాడు. తర్వాతి సీజన్‌లో, ఇతను న్యూజిలాండ్ XI కోసం రెండు మ్యాచ్‌లు ఆడాడు, ఇందులో ఎక్కువమంది యువ ఆటగాళ్లు పాకిస్థాన్ షాహీన్స్‌తో జరిగిన సూపర్ స్మాష్‌లో తమ ప్రావిన్స్‌కు కనిపించలేదు. జనవరి 3, జనవరి 5న జరిగిన మ్యాచ్‌ల్లో కీన్ మొత్తం 4 వికెట్లు పడగొట్టాడు.

కీన్ తన సీనియర్ అరంగేట్రం 20 ఏళ్ల యువకుడిగా 2022, ఫిబ్రవరి 11న ప్లంకెట్ షీల్డ్‌లో 9 పరుగుల వద్ద బ్యాటింగ్ చేసి రెండవ మార్పు బౌలింగ్ చేశాడు. ఆటలో, ఆక్లాండ్ తరపున ఒటాగోతో జరిగిన మ్యాచ్‌లో, ఇతను 38 పరుగులకు (7–38) 7 వికెట్లు పడగొట్టాడు.

ఒక వారం తర్వాత, కీన్ ఆక్లాండ్ తరపున ఫోర్డ్ ట్రోఫీలో రెండు లిస్ట్ ఎ మ్యాచ్‌లు ఆడాడు. అరంగేట్రంలో, ఇతను 10 ఓవర్లలో 4–47 తీసుకొని ఆక్లాండ్‌ను గెలిపించాడు. రెండో గేమ్‌లో కీన్‌కు వికెట్లు పడలేదు, కానీ ఇతను క్యాచ్ తీసుకున్నాడు. పరుగుల వేటలో నాటౌట్ అయ్యాడు. ఆక్లాండ్ గెలిచిన ఫోర్డ్ ట్రోఫీ ఫైనల్‌లో ఇతను ఆడనందున, కీన్ తదుపరి వన్డే మ్యాచ్‌లు ఆడలేదు.

మార్చి 3-6 వరకు, కీన్ ఆక్లాండ్ తరపున కాంటర్‌బరీకి వ్యతిరేకంగా ప్లంకెట్ షీల్డ్‌లో ఆడాడు. ఇతను తన ఏకైక ఇన్నింగ్స్‌లో 0 పరుగులు చేశాడు, అయితే ఆక్లాండ్‌కు విజయాన్ని అందించడానికి 6–44తో సహా 8 వికెట్లు పడగొట్టాడు. ఇతని తదుపరి ఆట మార్చి 28న వెల్లింగ్టన్‌తో జరిగింది; ఆక్లాండ్ విజయంలో ఇతను 6–51, 2–38 స్కోరుతో సాధించాడు. తర్వాత వారం ఇతను మళ్లీ ఆడాడు, ఈసారి సెంట్రల్ డిస్ట్రిక్ట్స్‌పై, ఇతని మొదటి సీనియర్ క్రికెట్ ఫిఫ్టీతో – 108 బంతుల్లో 65 పరుగులు – కానీ 20 ఓవర్లలో వికెట్ తీసుకోలేదు. కీన్ సీజన్ చివరి మ్యాచ్‌లో కాంటర్‌బరీకి వ్యతిరేకంగా ఆడాడు, మ్యాచ్ గణాంకాలతో 2–70తో ముగించాడు.

2022–23 క్రికెట్ సీజన్‌కు ముందు ఆక్లాండ్ కోసం కీన్ తన మొదటి వృత్తిపరమైన ఒప్పందాన్ని అందుకున్నాడు.

## మూలాలు

వర్గం:జీవిస్తున్న ప్రజలు
వర్గం:2000 జననాలు
వర్గం:న్యూజీలాండ్ క్రికెట్ క్రీడాకారులు
ఆంటో ఆంటోనీ

**ఆంటో ఆంటోనీ పున్నతనియిల్** (జననం 1 మే 1957)  భారతదేశానికి చెందిన రాజకీయ నాయకుడు. ఆయన పతనంతిట్ట నుండి నాలుగుసార్లు లోక్‌సభ సభ్యుడిగా ఎన్నికయ్యాడు.

## రాజకీయ జీవితం
ఆంటో ఆంటోనీ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2004లో జరిగిన లోక్‌సభ ఎన్నికలలో కొట్టాయం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి  సీపీఐ(ఎం) అభ్యర్థి కె. సురేష్ కురుప్ చేతిలో  42,914 ఓట్ల తేడాతో ఓడిపోయాడు. ఆయన 2009లో జరిగిన లోక్‌సభ ఎన్నికలలో పతనంతిట్ట నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి సీపీఐ(ఎం) అభ్యర్థి  కె. అనంత గోపన్ పై  142,914 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. 

ఆంటో ఆంటోనీ 2014లో జరిగిన లోక్‌సభ ఎన్నికలలో  పతనంతిట్ట  నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి పీలిపోస్ థామస్ పై 56,191 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు. ఆయన 2019లో జరిగిన లోక్‌సభ ఎన్నికలలో కాంగ్రెస్ అభ్యర్థిగా పోటీ చేసి తన సమీప ప్రత్యర్థి సీపీఐ(ఎం) అభ్యర్థి వీణా జార్జ్ పై 44,243 ఓట్ల మెజారిటీతో గెలిచి మూడోసారి లోక్‌సభ సభ్యుడిగా ఎన్నికయ్యాడు.  

ఆంటో ఆంటోనీ 2024లో జరిగిన లోక్‌సభ ఎన్నికలలో  పతనంతిట్ట నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి పీలిపోస్ థామస్ పై 66,119 ఓట్ల మెజారిటీతో గెలిచి నాలుగవసారి లోక్‌సభ సభ్యుడిగా ఎన్నికయ్యాడు.

## మూలాలు
  
వర్గం:1957 జననాలు
వర్గం:15వ లోక్‌సభ సభ్యులు
వర్గం:16వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:18వ లోక్‌సభ సభ్యులు
వర్గం:కేరళ నుండి ఎన్నికైన లోక్‌సభ సభ్యులు
వర్గం:కేరళ రాజకీయ నాయకులు
వర్గం:కేరళ వ్యక్తులు
వర్గం:భారత జాతీయ కాంగ్రెస్ నాయకులు
వర్గం:2024లో లోక్‌సభకు ఎన్నికైన సభ్యులు
ఎన్. కె. ప్రేమచంద్రన్

**ఎన్. కె. ప్రేమచంద్రన్** (జననం 25 మే 1960) భారతదేశానికి చెందిన రాజకీయ నాయకుడు. ఆయన కొల్లాం నుండి ఐదుసార్లు లోక్‌సభ సభ్యుడిగా ఎన్నికయ్యాడు.

## రాజకీయ జీవితం
ప్రేమచంద్రన్ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1996లో జరిగిన లోక్‌సభ ఎన్నికలలో కొల్లాం నుండి కాంగ్రెస్ అభ్యర్థిగా పోటీ  తొలిసారి, 1998లో వరుసగా రెండోసారి లోక్‌సభ సభ్యుడిగా ఎన్నికయ్యాడు. ఆయన 2000 నుండి 2006 వరకు రాజ్యసభ సభ్యుడిగా, 2006లో జరిగిన కేరళ శాసనసభ ఎన్నికలలో ఎమ్మెల్యేగా ఎన్నికై జలవనరుల శాఖ మంత్రిగా పని చేశాడు. 

ప్రేమచంద్రన్ 2014లో జరిగిన లోక్‌సభ ఎన్నికలలో కొల్లాం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి  సీపీఐ(ఎం) అభ్యర్థి మరియం అలెగ్జాండర్ బేబీపై 37,649 ఓట్ల మెజారిటీతో గెలిచి మూడోసారి లోక్‌సభ సభ్యుడిగా ఎన్నికై పార్లమెంట్‌లో 1 సెప్టెంబర్ 2014 నుండి 25 మే 2019 వరకు మానవ వనరుల అభివృద్ధిపై స్టాండింగ్ కమిటీ సభ్యుడిగా, 15 సెప్టెంబర్ 2014 నుండి 25 మే 2019 వరకు పార్లమెంటు హౌస్ కాంప్లెక్స్‌లో ఆహార నిర్వహణపై జాయింట్ కమిటీ సభ్యుడిగా, కార్మిక మరియు ఉపాధి మంత్రిత్వ శాఖ సలహా కమిటీ సభ్యుడిగా పని చేశాడు. 

ప్రేమచంద్రన్ 2019లో జరిగిన లోక్‌సభ ఎన్నికలలో కొల్లాం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి  సీపీఐ(ఎం) అభ్యర్థి కెఎన్ బాలగోపాల్ పై 1,48,869 ఓట్ల మెజారిటీతో గెలిచి నాలుగవసారి  లోక్‌సభ సభ్యుడిగా ఎన్నికై లోక్‌సభలో ప్యానెల్ ఆఫ్ చైర్‌పర్సన్స్ గా, రసాయనాలు & ఎరువులపై స్టాండింగ్ కమిటీ సభ్యుడిగా, సాధారణ ప్రయోజనాల కమిటీ సభ్యుడిగా, విదేశీ వ్యవహారాల స్టాండింగ్ కమిటీ సభ్యుడిగా, హోం వ్యవహారాల మంత్రిత్వ శాఖ సలహా కమిటీ సభ్యుడిగా పని చేసి 2024లో జరిగిన లోక్‌సభ ఎన్నికలలో పోటీ చేసి గెలిచి ఐదొవసారి లోక్‌సభ సభ్యుడిగా ఎన్నికయ్యాడు.

## మూలాలు
  
వర్గం:1960 జననాలు
వర్గం:11వ లోక్‌సభ సభ్యులు
వర్గం:12వ లోక్‌సభ సభ్యులు
వర్గం:16వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:18వ లోక్‌సభ సభ్యులు
వర్గం:కేరళ నుండి ఎన్నికైన లోక్‌సభ సభ్యులు
వర్గం:కేరళ రాజకీయ నాయకులు
వర్గం:కేరళ వ్యక్తులు
వర్గం:2024లో లోక్‌సభకు ఎన్నికైన సభ్యులు
రేడియో చికిత్స

**రేడియేషన్ థెరఫీ** లేదా **రేడియో థెరపీ** (రేడియో చికిత్స) అనేది అయొనైజింగ్ రేడియేషన్ సాయంతో చేసే చికిత్సా పద్ధతి. ఇది సాధారణం క్యాన్సర్ వ్యాధి చికిత్సలో అదుపు తప్పిన కణాలను నిర్మూలించడానికి వాడతారు. సాధారణంగా లీనియర్ పార్టికల్ ఆక్సెలరేటర్ ను ఉపయోగించి చేస్తారు. ఈ చికిత్స క్యాన్సరు శరీరంలో కొన్ని అవయువాలకు మాత్రమే పరిమితం అయి మిగతా వాటికి వ్యాపించనపుడు దానిని సమర్ధవంతంగా నిరోధిస్తుంది. శస్త్రచికిత్స ద్వారా ప్రాథమిక స్థాయిలో ఉన్న క్యాన్సర్ కణితులను తొలగించిన తర్వాత మళ్ళీ తిరగబెట్టకుండా కూడా ఈ చికిత్స చేస్తారు. రేడియో చికిత్సలో నిపుణుడైన వైద్యుడిని రేడియో అంకాలజిస్టు అని పిలుస్తారు.

రేడియో చికిత్స కణాల పెరుగుదలను అరికడుతుంది కాబట్టి క్యాన్సర్ ని అరికట్టడంలో విరివిగా ఉపయోగిస్తారు. అయొనైజింగ్ రేడియేషన్ క్యాంసర్ కణాలయొక్క డిఎన్‌ఏ మీద దాడి చేసి వాటిని నాశనం చేస్తుంది.

## మందులు

* సెవిమెలైన్
* అమిఫోస్టైన్

## మూలాలు

వర్గం:వైద్య శాస్త్రము
ఎన్. పీతాంబర కురుప్

**ఎన్. పీతాంబర కురుప్** (జననం 24 మే 1942) భారతదేశానికి చెందిన రాజకీయ నాయకుడు. ఆయన 2009లో జరిగిన లోక్‌సభ ఎన్నికలలో కొల్లాం నుండి లోక్‌సభ సభ్యుడిగా ఎన్నికయ్యాడు.

## రాజకీయ జీవితం
పీతాంబర కురుప్ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1991 నుండి 1993 వరకు కేరళ హార్టికల్చర్ డెవలప్‌మెంట్ కార్పొరేషన్ ఛైర్మన్‌గా పని చేసి 2009లో జరిగిన లోక్‌సభ ఎన్నికలలో కొల్లాం నుండి  కాంగ్రెస్ అభ్యర్థిగా పోటీ చేసి తన సమీప ప్రత్యర్థి సీపీఐ(ఎం) అభ్యర్థి  పి. రాజేంద్రన్ పై 17531 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. ఆయన 2015 నుండి 2016 వరకు గురువాయూర్ దేవస్వోమ్ బోర్డు ఛైర్మన్‌గా పని చేశాడు.

## మూలాలు
  
వర్గం:1942 జననాలు
వర్గం:15వ లోక్‌సభ సభ్యులు
వర్గం:కేరళ నుండి ఎన్నికైన లోక్‌సభ సభ్యులు
వర్గం:కేరళ రాజకీయ నాయకులు
వర్గం:కేరళ వ్యక్తులు
వర్గం:భారత జాతీయ కాంగ్రెస్ నాయకులు
అదూర్ ప్రకాష్

**అదూర్ ప్రకాష్** (జననం 24 మే 1952) భారతదేశానికి చెందిన రాజకీయ నాయకుడు. ఆయన ఐదుసార్లు కొన్ని నుండి ఎమ్మెల్యేగా ఎన్నిక ఆ తరువాత అట్టింగల్ నుండి రెండుసార్లు లోక్‌సభ సభ్యుడిగా ఎన్నికయ్యాడు.

## రాజకీయ జీవితం
అదూర్ ప్రకాష్ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1996 నుండి 2019 వరకు ఐదుసార్లు ఎమ్మెల్యేగా ఎన్నికై ఊమెన్ చాందీ మంత్రివర్గంలో ఆరోగ్య, రెవెన్యూ , ఆహార & పౌర సరఫరాల శాఖ మంత్రిగా పని చేశాడు. ఆయన 2019లో జరిగిన లోక్‌సభ ఎన్నికలలో అట్టింగల్ నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి సీపీఐ(ఎం) అభ్యర్థి అనిరుధన్ సంపత్ పై 38,247 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికై, పార్లమెంట్‌లో ఆరోగ్య, కుటుంబ సంక్షేమంపై స్టాండింగ్ కమిటీ సభ్యుడిగా, పార్లమెంటు సభ్యుల జీతాలు & అలవెన్సులపై జాయింట్ కమిటీ సభ్యుడిగా, వాణిజ్య, పరిశ్రమల మంత్రిత్వ శాఖ కన్సల్టేటివ్ కమిటీ సభ్యుడిగా పని చేసి 2024లో జరిగిన లోక్‌సభ ఎన్నికలలో కాంగ్రెస్ అభ్యర్థిగా పోటీ చేసి తన సమీప ప్రత్యర్థి సీపీఐ(ఎం) వి. జాయ్ పై 684 ఓట్ల స్వల్ప మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు.

## మూలాలు
  
వర్గం:1952 జననాలు
వర్గం:17వ లోక్‌సభ సభ్యులు
వర్గం:18వ లోక్‌సభ సభ్యులు
వర్గం:కేరళ నుండి ఎన్నికైన లోక్‌సభ సభ్యులు
వర్గం:కేరళ రాజకీయ నాయకులు
వర్గం:కేరళ వ్యక్తులు
వర్గం:భారత జాతీయ కాంగ్రెస్ నాయకులు
అనిరుధన్ సంపత్

**అనిరుధన్ సంపత్** (జననం 22 జూలై 1962) భారతదేశానికి చెందిన రాజకీయ నాయకుడు. ఆయన అట్టింగల్ నుండి మూడుసార్లు లోక్‌సభ సభ్యుడిగా ఎన్నికయ్యాడు.
## రాజకీయ జీవితం
ఎ. సంపత్ సీపీఎం ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1996లో జరిగిన లోక్‌సభ ఎన్నికలలో అట్టింగల్ నుండి సీపీఐ(ఎం) అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి తాళేకున్నిల్ బషీర్ పై 48,083 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.  ఆయన 2009లో  సీపీఐ(ఎం) అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి జి. బాలచంద్రన్ పై 18,341 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికై పార్లమెంట్‌లో హోం వ్యవహారాల స్టాండింగ్ కమిటీ సభ్యుడిగా, ప్రివిలేజెస్ కమిటీ సభ్యుడిగా, షిప్పింగ్ మంత్రిత్వ శాఖ కన్సల్టేటివ్ కమిటీ సభ్యుడిగా, నేషనల్ షిప్పింగ్ బోర్డు సభ్యుడిగా, ఇతర వెనుకబడిన తరగతుల (OBCలు) సంక్షేమ కమిటీ సభ్యుడిగా పని చేశాడు. 

ఎ. సంపత్ 2014లో  సీపీఐ(ఎం) అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి బిందు కృష్ణపై 69,378 ఓట్ల మెజారిటీతో గెలిచి మూడోసారి లోక్‌సభ సభ్యుడిగా ఎన్నికై పార్లమెంట్‌లో ఆర్థిక & కార్పొరేట్ వ్యవహారాల మంత్రిత్వ శాఖ సలహా కమిటీ సభ్యుడిగా,  పర్సనల్, పబ్లిక్ గ్రీవెన్స్, లా అండ్ జస్టిస్‌పై స్టాండింగ్ కమిటీ సభ్యుడిగా పని చేశాడు. ఆయన 2019లో సీపీఐ(ఎం) అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి అదూర్ ప్రకాష్ చేతిలో 38,247 ఓట్ల తేడాతో ఓడిపోయాడు.

## మూలాలు
  
వర్గం:1962 జననాలు
వర్గం:11వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:16వ లోక్‌సభ సభ్యులు
వర్గం:కేరళ నుండి ఎన్నికైన లోక్‌సభ సభ్యులు
వర్గం:కేరళ రాజకీయ నాయకులు
వర్గం:కేరళ వ్యక్తులు
సాల్బాయ్ సంధి

వారెన్ హేస్టింగ్స్, మహదాజీ షిందే మధ్య జరిగిన మొదటి ఆంగ్లో-మరాఠా యుద్ధ ఫలితాన్ని పరిష్కరించేందుకు సుదీర్ఘ చర్చల తర్వాత మరాఠా కాన్ఫెడరసీ, ఈస్టిండియా కంపెనీల ప్రతినిధులు 1782 మే 17 న **సాల్బాయ్ ఒప్పందంపై** సంతకం చేశారు. దాని నిబంధనల ప్రకారం, కంపెనీకి సాల్సెట్, బ్రోచ్‌పై నియంత్రణ చేకూరింది. మరాఠాల నుండి, మైసూర్‌కు చెందిన హైదర్ అలీని ఓడించి కర్ణాటకలోని భూభాగాలను తిరిగి స్వాధీనం చేసుకుంటారని హామీ పొందింది. ఫ్రెంచ్ వారిని తమ భూభాగాల్లో స్థిరనివాసాలు ఏర్పాటు చేయకుండా నిషేధిస్తామని కూడా మరాఠాలు హామీ ఇచ్చారు. ప్రతిగా, బ్రిటిషు వారు తమ ఆశ్రితుడైన రఘునాథ రావుకు పెన్షన్ ఇచ్చేందుకు అంగీకరించారు. మాధవరావు IIను మరాఠా సామ్రాజ్యపు పీష్వాగా అంగీకరించారు. బ్రిటిషు వారు జమ్నా నదికి పశ్చిమాన మహద్జీ షిండే కి చెందునట్లుగా గుర్తించారు. పురందర్ ఒప్పందం తర్వాత బ్రిటిషు వారు ఆక్రమించిన అన్ని భూభాగాలను తిరిగి మరాఠాలకు ఇచ్చారు.

1802 లో రెండవ ఆంగ్లో-మరాఠా యుద్ధం ప్రారంభమయ్యే వరకు, మరాఠా సమాఖ్య  ఈస్టిండియా కంపెనీల మధ్య శాంతి నెలకొనడానికి సాల్బాయ్ ఒప్పందం తోడ్పడింది. ఈస్టిండియా కంపెనీ తరపున డేవిడ్ ఆండర్సన్, సాల్బాయ్ ఒప్పందాన్ని కుదిర్చాడు.
ఎడమ|thumb| సాల్బాయ్ ఒప్పందంపై సంతకం చేయడాన్ని వర్ణించే కుడ్యచిత్రం

## మూలాలు

వర్గం:బ్రిటిషు భారతదేశం కుదుర్చుకున్న ఒప్పందాలు
వర్గం:ఈస్టిండియా కంపెనీ చరిత్ర